Benetton Formula - Vikipēdija

# Benetton Formula

### Vikipēdijas raksts

Benetton
Pilns nosaukums | Benetton Formula Ltd.
Valsts | Itālija
Bāze | Enstona, Lielbritānija
Dibinātājs(-i) | Roko Benetons
Slaveni piloti | Mihaēls Šūmahers Gerhards Bergers Alessandro Nanīni Nelsons Pikē Džonijs Herberts
Formula 1 karjera
Debija | 1986. gada Brazīlijas GP
Pēdējā sacīkste | 2001. gada Japānas GP
Aizvadītās sacīkstes | 260
Konstruktoru kausi | 0
Čempiona tituli | 0
Uzvaras | 0
Pole position¹ | 0
Ātrākie apļi | 0
2001. gada pozīcija | 7. (10 punkti)
¹ pirmās starta vietas

Benetton Formula bija Formula 1 autosacīkšu komanda, kura piedalījās no 1986. līdz 2001. gadam.

## [izmainīt šo sadaļu] Vēsture

Benetton bija Benetton Group īpašums līdz 2000. gadam, kad to iegādājās Renault. Sākotnēji Benetton apģērbu reklāma bija reklāma uz Tyrrell formulām 1983. gadā, nākamos divus gadus Alfa Romeo un visbeidzot Toleman 1985. gadā. Pēc šīs sezonas gan Toleman, gan Spirit tika pārdotas Benetton, lai viņi varētu izveidot savu komandu.

### [izmainīt šo sadaļu] Pirmie gadi (1986-1990)

Pirmajā sezonā zaļās formulas vadīja Teo Fabi un Gerhards Bergers. Bergeram pat izdevās izcīnīt vienu uzvaru. Pēc šīs sezonas komanda nomainīja BMW dzinējus pret Ford. Bergera vietā stājās Tjerī Butsēns. Viņi savāca nedaudz vairāk punktus, tomēr Benetton pilots tosezon ne reizi nestājās uz goda pjedestāla augstākā pakāpiena. Pēc sezonas Fabi tika noaminīts ar Alessandro Nanīni. Sezona izvērtās ļoti veiksmīga, kopvērtējumā Benetton atpalika vienīgi no neuzvaramajiem McLaren un spēcīgajiem Ferrari. Pēc gada Butsēna vietu aizņēma Džonijs Herberts (sezonas sākumā) un Emanuele Piro (sezonas beigās). Tosezon Nanīni izcīnīja otro uzvaru Benetton komandai. 1990. gadā komandā palika Nanīni, bet par otru pilotu kļuva eksčempions Nelsons Pikē. Nanīni nedēļu pēc Spānijas GP, kas bija trešais no beigām, piedzīvoja helikoptera avāriju un zaudēja dažus labās rokas pirkstus. Jau pats ievainojums beidza viņa sezonu, tāpēc uz pēdējām divām sacīkstēm viņš tika aizvietots ar Roberto Moreno. Pikē uzvarēja abās šajās sacīkstēs.

### [izmainīt šo sadaļu] Šūmahera ēra (1991-1995)

Džonijs Herberts pie Benetton stūres.

1991. gadā komanda paturēja gan Pikē, gan Moreno. Neskaitot Pikē uzvaru Kanādas GP, nekas īpašs nenotika. Beļģijas GP Jordan sastāvā debitēja vācietis Mihaēls Šūmahers. Viņš no sacīkstes izstājās nesasniedzot pirmo līkumu, tomēr kvalifikācijas rezultāts iespaidoja Benetton vadību. Viņi nolīga Šūmaheru, un, viņiem pašiem to nezinot, komandā sākās jauna ēra. 1992. gadā komandas sastāvā vairs nebija Nelsons Pikē, jo viņš beidza savu karjeru. Par Šūmahera komandas biedru kļuva Martins Brandls. Lai gan tika izcīnīta tikai viena uzvara (kuru sagādāja Mihaēls Šūmahers), konstruktoru kausā komanda bija otrā tikai par astoņiem punktiem atpaliekot no spēcīgajiem McLaren. 1993. gadā Šūmahers atkal izcīnīja vienu uzvaru un Benetton bija trešie. 1994. gadā Brandls tika nomainīts ar Josu Verstapenu. Otrie piloti sezonas gaitā bija arī Jirki Jervilehto un Džonijs Herberts. Šūmahers jau no paša sākuma cīnījās ar Williams pilotiem - sākumā ar Airtonu Sennu, vēlāk ar Deimonu Hilu. Vācietim četrās sacīkstēs netika skaitīts rezultāts, jo viņš piedzīvoja divas diskvalifikācijas un vēlāk arī aizliegumu piedalīties divās sacīkstēs. Sezonas pēdējā sacīkstē viņš izraisīja strīdīgu incidentu, kura rezultātā pats izstājās turpat, bet Hils aizbrauca līdz boksiem un sacīksti beidza tur. Ja Williams būtu sūdzējušies par šo avāriju, iespējams, Šūmaheram tituls tiktu atņemts. Tomēr pēc Patrika Heda vārdiem, viņi to nedarīja, jo nedomāja, ka tā būtu pareizi. Tosezon mīklainos apstākļos sacīkstē nomira Airtons Senna. 1995. gadā uz zilajām Benetton formulām jau lepni spīdēja numuri 1 un 2, kuri bija attiecīgi uz Mihaēla Šūmahera un Džonija Herberta spēkratiem. Lai gan sezonas sākums nebija tik pārliecinošs kā pirms gada, Šūmahers par čempionu kļuva ar milzīgu punktu pārsvaru. Herberts izcīnīja divas uzvaras. Sezonas beigās tika paziņots, ka Šūmahers un daudzi Benetton panākumu kalēji dodas uz Ferrari.

### [izmainīt šo sadaļu] Noriets (1996-2000)

Tā kā Ferrari sākās masīva restrukturizācija, bez darba palika iepriekšējie tās piloti Žans Alezī un Gerhards Bergers. Abi sezonu nobrauca diezgan atzīstami, lai gan uz Šūmahera panākumu fona tas izskatījās pabāli. Pēc gada komanda paturēja abus pilotus, tomēr bija Bergers sezonas vidū tika savainots, tāpēc aizvietots ar Aleksandru Vurcu uz trim sacīkstēm. Vurcs pierādīja savu talantu, tomēr viņam jau pēc trim sacīkstēm nācās atbrīvot vietu tautietim Bergeram. Viņš spīdoši nobrauca Vācijas GP, turklāt ne tikai uzvarēja, bet arī izcīnīja pirmo starta vietu un nobrauca ātrāko apli. Bergers sezonas beigās beidza savu karjeru, bet Alezī mainīja komandu, tāpēc par komandas pilotiem kļuva Aleksandrs Vurcs un Džankarlo Fizikella. Tādā sastāvā komanda palika līdz pat 2000. gadam ieskaitot. Fizikella izcīnīja vienu "pole-position" un sešus goda pjedestālus, bet Vurcs ne reizi nebija starp trim labākajiem.

### [izmainīt šo sadaļu] Komandas pārdošana un pēdējā sezona (2001)

Batons ar pēdējo Benetton formulu, Benetton B201.

  Vairāk lasiet rakstā Renault F1.

2000. gadā tika paziņots, ka ilggadējais partneris un dzinēju piegādātājs Renault nopērk Benetton un no 2002. gada brauks ar nosaukumu Renault F1. 2001. gadā Vurcs tika nomainīts ar Džensonu Batonu, tomēr komanda nespēja sasniegt augstvērtīgus rezultātus. Labākā sacīkste bija Beļģijas GP, kad Džankarlo Fizikella izcīnīja trešo vietu. Tie bija arī komandas pēdējie punkti.

F1 konstruktoru kausa ieguvēju saraksts

Vanwall (1958) · Cooper (1959–60) · Ferrari (1961) · BRM (1962) · Lotus (1963) · Ferrari (1964) · Lotus (1965) · Brabham (1966-67) · Lotus (1968) · Matra (1969) · Lotus (1970) · Tyrrell (1971) · Lotus (1972-73) · McLaren (1974) · Ferrari (1975-77) · Lotus (1978) · Ferrari (1979) · Williams (1980-81) · Ferrari (1982-83) · McLaren (1984-85) · Williams (1986-87) · McLaren (1988–91) · Williams (1992-94) · Benetton (1995) · Williams (1996-97) · McLaren (1998) · Ferrari (1999–04) · Renault (2005–06) · Ferrari (2007)

Saturs iegūts no "http://lv.wikipedia.org../../../b/e/n/Benetton_Formula_ade1.html"

Kategorija: Formula 1 komandas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Català
- Česky
- Deutsch
- English
- Eesti
- Español
- Français
- Italiano
- Nederlands
- 日本語
- Polski
- Português
- Русский
- Shqip
- Slovenščina
- Suomi
- Svenska